hu hu hu hu en en hu sv de en en hu hu hu hu it en pt hu hu hu hu hu hu hu hu hu hu sv eo hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu et hu hu hu hu de hu hu hu hu hu hu hu hu en hu hu hu hu de hu de hu de hu de hu de hu de hu de hu de en es es de hu hu hu hu hu hu hu hu hu hu en hu hu en en en hu en
Újabb 8 országban teszi elérhetővé open banking megoldásait a Klarna | FinTechZone
írta Tudósítás | 2021. 03. 05. | API bankolás, Hírzúzda, Open banking, Összes hír, PSD2
AISP | API bankolás | Buy Now Pay Later | fintech | fizetés-kezdeményezési szolgáltatás | Klarna | nyílt bankolás | open banking | PISP | PSD2 | számlainformációs szolgáltatás
Az e-kereskedelmi fizetési megoldásokat kínáló Klarna bejelentette, további nyolc európai országban vezeti be a nyílt bankolást támogató megoldásait. A Klarna szerint nem egészséges, ha az ügyfelek pénzügyi adatait kizárólag a számlavezető bank hasznosítja. Minél több szolgáltató fér hozzá a pénzügyi adatokhoz, annál több innovatív digitális pénzügyi megoldás jelenhet meg Európában. A Klarna open banking megoldásai megnyitják a hozzáférést a bankoknál tárolt adatokhoz.
A Klarna immár 24 országban kínálja open banking megoldásait, amelyekkel több mint 6 ezer bank érhető el. Az új 8 ország, ahol megjelent a Klarna a nyílt bankolást támogató megoldásaival: Portugália, Dánia, Luxemburg, Írország, Horvátország, Észtország, Litvánia és Lettország.
A 24 ország között ott található Magyarország is, de csupán két hazai bankhoz, az OTP Bankhoz és az Oberbankhoz csatlakoznak. A Klarna weboldalán található információk alapján az előbbi két banknál nem PSD2 API-n keresztül valósítják meg a számlainformációs és a fizetés-kezdeményezési szolgáltatásokat, hanem ú.n. „direct access”-en keresztül. További információk itt.
„A fogyasztók pénzügyi adatait nem szabad csupán egyetlen szolgáltatóra bízni. Sok szolgáltató előtt meg kell nyitni azokat annak érdekében, hogy több olyan megoldást lehessen kifejleszteni, amelyek az ügyfeleket helyezik személyes pénzügyeik középpontjába.” – Forrás: Silicon Canals
Európa legnagyobb open bankig hálózatát építik
A fintech vállalat állítása szerint Európa legnagyobb open banking hálózatával rendelkeznek, amely immár 24 országban érhető el, akár 99 százalékos, de minimum 90 százalékos banki lefedettséggel az egyes országokban (szerk. megjegyz. Magyarország esetén ez a lefedettségi arány nem igazolható).
A Klarna nyílt bankolást támogató megoldása, amely jelenleg évente több mint 150 millió tranzakciót dolgoz fel, ú.n. harmadik feles szolgáltatók számára kínál hozzáférést az ügyfelek bankszámla adataihoz számlainformációkat összesítő szolgáltatás (AIS), valamint fizetés-kezdeményezési szolgáltatás (PIS) révén a PSD2 irányelveivel összehangban.
Bevezetés a PSD2 világába
12 nap a PSD2 indulásáig, de nincsenek megfelelő banki API hozzáférések, 2019.09.02.
Így magyarázd el anyukádnak a PSD2-t, 2017.09.15.
Új szolgáltatás: „Account Insights”
A bejelentés során a Klarna bemutatta a „Account Insights” elnevezésű új megoldást is, amely a bankszámlakivonatokat egyedi statisztikákká alakítja a kategorizálás és az adatok gazdagítása révén.
Ezek az „insight”-ok segítséget nyújthatnak különböző szolgáltatások kialakításához egyszerű API-integráció révén. Ilyen szolgáltatások lehetnek például: kölcsönigénylés előkészítése, hitel- és kockázatértékelés támogatása, személyes pénzügyi menedzsment alkalmazás.
A Klarna bevallása szerint az XS2A API hozzáféréseik rendkívül megbízhatóak és jelenleg jobb end-to-end (a bejelentkezéstől a folyamat sikeres befejezéséig) PIS konverziós aránnyal rendelkeznek a versenytársakhoz képest.
A nyílt bankolás felforgatja a fizetési értékláncot, 2019.10.01.
Felpörgeti a nyílt bankolást az MNB. Jönnek az új ajánlások, 2021.02.16.
Tényleg korlátozzák a pénzintézetek a nyílt bankolást Magyarországon? Most kiderül!, 2021.03.04.
A Klarna egy e-kereskedelmi fizetési platform kereskedők és vásárlók számára, amit 2005-ben alapítottak Svédországban és ma már banki engedéllyel is rendelkezik.
A legismertebb szolgáltatása a „Vásároljon most, fizess később” (Buy Now Pay Later), amelynek keretében a vásárlók számára a részletfizetési időszak alatt kamatmentes megoldást kínálnak.
Ezenkívül a vásárlók a Klarna megoldásaival nyomon követhetik kiadásaikat, a rendelkezésre álló egyenlegüket, személyre szabott kedvezményekhez juthatnak, értesítéseket kaphatnak az árcsökkenésről, intelligens módon nyomon követhetik a szállításokat és csatlakozhatnak a Klarna új hűségprogramjához, a Vibe-hez.
A fintech vállalatnak több mint 200 000 kiskereskedelmi partnere van, köztük olyan óriások, mint a H&M, az IKEA, az Expedia Group, a Samsung, az ASOS, a Peloton, az Abercrombie & Fitch, a Nike és az AliExpress.
A 17 országban több mint 3500 alkalmazottal rendelkező Klarna befektetői között szerepel a Sequoia Capital 2010 óta, újabban a Dragoneer, a Bestseller Group, a Permira, a Visa, az Atomico, az Ant Group, a Silver Lake, a HMI Capital és a TCV.
A vállalat pénzügyi termékeket is kínál, Svédországban megtakarítási számlákat, Németországban pedig folyószámlát.
Így lesz e-commerce cégből Európa legnagyobb bankja, 2017.07.06.
← Tényleg korlátozzák a pénzintézetek a nyílt bankolást Magyarországon? Most kiderül! Zöld utat kapott a Mastercard. Tovább erősödik az azonnali fizetési üzletág →
A FinTechZone górcső alá veszi a legfrissebb hazai és nemzetközi digitális pénzügyi fejlesztésekről, megoldásokról szóló híreket, bejelentéseket. Megosztjuk azokat, amelyekről úgy gondoljuk, hozzájárulnak a hagyományos pénzügyi közvetítői rendszer digitális fejlődéséhez, az ügyfélélmény növekedéséhez. Szakmai hátterünk a hitelességünk. #nobullshit
Bankokból tech cégek? Kódban a jövőnk? A pénzügyi szektor aktuális digitális kérdései és a legújabb hazai fintech megoldások a hatodik FinTechShow-n.
Pénzügyi digitalizációs és compliance tanácsadó szakirányú továbbképzés a Budapesti Metropolitan Egyetemen.
ELEKTRONIKUS FIZETÉSI MEGOLDÁSOK KÉZIKÖNYVE
Elektronikus fizetési megoldások kereskedőknek, vállalkozásoknak. A bankkártya elfogadástól a bankszámla alapú fizetési lehetőségeken át az integrált megoldásokig.
Androidos mobilod van? Töltsd le a GPE softPOS alkalmazást és fogadj egyszerűen érintés nélküli fizetéseket közvetlenül az okostelefonodon keresztül!
PastPay: “2 éven belül Európa meghatározó B2B BNPL szolgáltatójává szeretnénk válni”
Készül az egységes európai Digitális Személyazonosító Tárca
Tűt a szénakazalban: adattól az obszervabilitásig
Ők készítik a digitális euró prototípusait
Közös bankfiókot nyitnak a bankok
Egyre közelebb a “láthatatlan fizetés” megvalósítása. Szupertárca, beyond banking és nyílt bankolás a küszöbön
Régiós szinten is átlag feletti Magyarország digitális fizetési indexe
A bankok jövőjének kulcsa az adaptivitás megteremtése
A FinTechZone kiadója a Fintech Group Kft. Minden jog fenntartva.
Felhasználási feltételek és adatvédelmi szabályzat
A felhasználói élmény fokozása érdekében a weboldal sütiket (cookie) használ. Ha tovább használja az oldalt, vagy az "Elfogadom" gombra kattint, hozzájárul a sütik használatához. További információk az adatvédelmi tájékoztatóban Süti beállításokElfogadom
A weboldal a magasabb ügyfélélmény nyújtása érdekében a weboldal használata során „cookie”-kat (sütiket) alkalmaz. A weboldal alapvető funkcióinak működéséhez nélkülözhetetlen sütik (Necessary) tárolása az Ön böngészőjében történik. A szükséges sütiken felül használunk harmadik féltől származó sütiket is (Non-Necessary), melyek segítenek elemezni, megérteni, hogy hogyan használja Ön a weboldalt. Ezen sütik tárolása is a böngészőben történik, de kizárólag az Ön hozzájárulása esetén. Önnek lehetősége van ezen sütik használatának letiltására. Ugyanakkor, tudni kell, hogy ezen sütik használatának letiltása hatással lehet a böngészési élményre.
Funkcionális sütik, amelyek szükségesek a weboldal működéséhez. Ezek biztosítják a weboldal működését és biztonságát. Ezek a sütik nem tárolnak személyes adatokat, anonim módon rögzít adatokat.